Partia e tij i shkakton Presidentit Trump një humbje befasuese
Republikanët në Kongres nuk mblodhën dot votat e mjaftueshme për të miratuar reformën e kujdesit shëndetësor, një nga premtimet kryesore të Presidentit
Në një disfatë madhore për Presidentin Donald Trump, Dhoma e Përfaqësuesve, e udhëhequr nga republikanët, nuk e arriti numrin e nevojshëm të votave për të miratuar paketën e reformës së kujdesit shëndetësor. Vetëm një orë përpara seancës së planifikuar për votimin, Kryetari i Dhomës së Përfaqësuesve e tërhoqi mbrapsht propozimin që do të anullonte dhe zëvendësonte Ligjin për Kujdesin e Përballueshëm, që kishte qenë një premtim kyç i fushatës elektorale të zotit Trump. Ky përfundim dramatik mund të shërbejë si një sinjal për të ardhmen e Presidentit Trump dhe të axhendës së tij legjislative. Rëndësia ishte tepër e lartë. Presidenti Trump luftoi për secilën votë për të miratuar përpjekjen e parë të presidencës së tij për hartim politikash, por nuk ja doli dot. , u shpreh Presidenti Trump. Megjithëse Presidenti fajësoi palën tjetër, ishin realisht ndasitë brenda partisë së tij që i shkaktuan këtë disfatë. Konservatorët e “Grupit të Lirisë” refuzuan negociatat e minutës së fundit me Nënpresidentin Mike Pence. Dhe ndërsa republikanë të tjerë iu drejtuan mediave sociale për të shprehur pasiguritë e tyre, kryetari i Dhomës së Përfaqësuesve, Paul Ryan, pas dështimit, u nis drejt Shtëpisë së Bardhë për ta dhënë vetë lajmin e keq. Zoti Trump dhe zoti Ryan, të cilët bashkëpunuan ngushtë për të përmbushur premtimin e tyre të rëndësishëm elektoral për të zëvendësuar planin e kujdesit shëndetësor të mbiquajtur Obamacare, u shprehën se kjo disfatë nuk ndryshon marrëdhënien e tyre. ((PRESIDENTI DONALD TRUMP)) , tha Presidenti Trump Por, ky ishte një dështim tepër personal për presidentin e ri, thotë Donald Kettl i Universitetit të Merilendit: Kryetari Ryan u përpoq të minimizonte dëmin për Presidentin: Por, zotit Ryan iu desh edhe të ribashkonte anëtarët e befasuar të partisë së tij. , tha ligjvënësi Mike Coffman. Republikanët e pezmatuar u larguan nga takimi duke u munduar të tingëllojnë optimistë për hapat e mëtejshëm të Presidentit Trump. , shtoi zoti Coffman. Ata gjithashtu pranojnë realitetin e ashpër se kanë ende shumë punë për të qeverisur. , tha ligjvënësi Lee Zeldin. U përballën ndërkohë me një Parti Demokrate të fuqizuar prej kritikave ndaj Presidentit. , deklaroi udhëheqësja demokrate Nancy Pelosi. Një paralajmërim se kjo betejë është vetëm e para në shumë të tjera për Presidentin Trump.